Larsens neste roman er også en tematiserende drøfting av mannsroller og kjønnsroller. Boken har fått blandet mottagelse. Aftenpostens anmelder bruker karakteristikker som «litterært utmattende» og «monomant og søvndyssende sex-preik». Dagsavisens anmelder mener at forfatteren har et godt analytisk blikk, men fremstår som monoman. Morgenbladets anmelder misliker boka: «Den frembringer et ubehag, ikke bare over å være mann, men også menneske i sin alminnelighet». I Dagens Næringsliv vurderes boken mest etter dens debattskapende evne. VGs anmelder mener at forfatteren «strør rundt seg med morsomme og treffsikre betraktninger».